User talk:Vikas Lohagaonkar

मनाचे श्लोक 🚩🚩 श्री मनाचे श्लोक १९ निरुपण  🚩🚩

II श्रीराम समर्थ II

मना सर्वथा सत्य सांडू नको रे | मना सर्वथा मिथ्य मांडू नको रे || मना सत्य ते सत्य वाचें वदावे | मना मिथ्य ते मिथ्य सोडोनी द्यावे ||१९||

मागील श्लोकात समर्थांनी फक्त राघवाची आशा धरायला सांगितली कारण राघव फक्त सत्य आहे .समर्थांनी दासबोधात सत्याची व्याख्या केली आहे ती अशी :सत्य म्हणजे स्वरूप जाण| १०-१० -५५ | सत्य म्हणजे कायम टिकणारे !.सत्य म्हणजे ब्रह्म ! जे नाशिवंत नाही .ह्या दृश्य सृष्टी होण्याआधी ही ते होते ,आता ही आहे ,सृष्टी नंतरही ते असणार आहे .म्हणून ते सत्य आहे ,परब्रह्म आहे म्हणून समर्थ म्हणतात,हे मना, सत्य सोडू नकोस ,त्या राघवाला विसरू नकोस .तिस-या चरणात समर्थ सत्य वाचे वदावे असे म्हणतात .सत्य वाचा म्हणजे काय ते बघायला हवे. सत्य म्हणजे सद्धर्माला अनुसरून बोलणे आणि तसे आचरण करणे ! म्हणूनच बोले तैसा चाले त्याची वंदावी पाऊले म्हणतात .दुस-या चरणात समर्थ मिथ्य मांडू नको असे म्हणतात .मिथ्या म्हणजे जी वस्तू कायम टिकणारी नाही ,जिच्या पासून तयार झाली त्यातच लीन होणारी ! घटाचे उदाहरण देता येईल .घट मातीचा बनतो ,मातीचा असतो ,घट फुटल्यावर मातीच राहते .तशी माया मिथ्या असते .माया म्हणजे परब्रह्मात निर्माण झालेले स्फुरण ! तीच सर्व कार्य घडवून आणते .दृश्य विश्व निर्माण करते, सांभाळते ,नाहीसे करते .तीच अज्ञानाचे आवरण जीवावर घालते ,त्यामुळे दृश्य विश्व अज्ञान्याला खरे वाटते .पण शेवटी ती त्या परब्रह्मात लीन होते.म्हणून माया मिथ्या असे समर्थ म्हणतात .म्हणून हे नाशिवंत न धरता सत्य अशा परब्रह्माची आस सोडू नये व मिथ्या अशा मायेची साथ सोडून द्यावी असा उपदेश समर्थ मनाला करतात ...

🏮🏮 जय 🏮🏮 जय 🏮🏮 रघुवीर 🏮🏮 समर्थ 🏮🏮

March 2020
I noticed that you have posted comments to the page Talk:Main page in a language other than English. At the English-language Wikipedia, we try to use English for all comments. Posting all comments in English makes it easier for other editors to join the conversation and help you. If you cannot avoid using another language, then please provide a translation into English, if you can. If you cannot provide a translation, please go to the list of Wikipedias, look in the list for a Wikipedia that is in your language, and edit there instead of here. For more details, see Wikipedia:Talk page guidelines. ''Your contribution to Talk:Main page and deletion of editor's contribution regarding this is considered vandalism, please stop now. Thank you.'' David J Johnson (talk) 17:53, 6 March 2020 (UTC)